ഹരിത ലൈംഗികാധിക്ഷേപ പരാതി എം.എസ്.എഫ് സംസ്ഥാന പ്രസിഡന്റ് നവാസ് അറസ്റ്റില് ജാമ്യം ലഭിക്കാവുന്ന വകുപ്പ് ചുമത്തിയാണ് അറസ്റ്റ് രേഖപ്പെടുത്തിയിട്ടുള്ളത്. നിരപരാധിത്വം തെളിയിക്കാനുള്ള അവസരമായി ഇതിനെ കാണുന്നെന്നായിരുന്നു നവാസിന്റെ പ്രതികരണം. കോഴിക്കോട്: ഹരിതയുടെ ലൈംഗികാധിക്ഷേപ പരാതിയില് എംഎസ്എഫ് സംസ്ഥാന പ്രസിഡന്റ് നവാസിനെ അറസ്റ്റ് ചെയ്തു. ഇന്ന് ഉച്ചയ്ക്ക് ഒന്നരയോടെയാണ് കോഴിക്കോട് ചെമ്മങ്ങാട് സ്റ്റേഷനില് പോലീസ് ചോദ്യം ചെയ്യാന് വിളിച്ച് വരുത്തിയായിരുന്നു അറസ്റ്റ്. ജാമ്യം ലഭിക്കാവുന്ന വകുപ്പ് ചുമത്തിയാണ് അറസ്റ്റ് രേഖപ്പെടുത്തിയിട്ടുള്ളത്. നിരപരാധിത്വം തെളിയിക്കാനുള്ള അവസരമായി ഇതിനെ കാണുന്നെന്നായിരുന്നു നവാസിന്റെ പ്രതികരണം. അസത്യങ്ങളും അര്ധസത്യങ്ങളുമാണ് പ്രചരിക്കുന്നത്. അധ്യക്ഷസ്ഥാനത്ത് നിന്ന് മാറാന് പാര്ട്ടി ആവശ്യപ്പെട്ടാല് മാറുമെന്നും നവാസി പറഞ്ഞു. നവാസിനെ സ്റ്റേഷന് ജാമ്യത്തില് വിട്ടയക്കും. എംഎസ്എഫ് മലപ്പുറം ജില്ലാ ജനറല് സെക്രട്ടറി അബ്ദുല് വഹാബ് പികെ നവാസ് എന്നിവര്ക്കെതിരെ കഴിഞ്ഞ മാസം 17 നാണ് വെള്ളയില് പൊലീസ് കേസെടുത്തത്. തുടര്ന്ന് ചെമ്മങ്ങാട് വനിതാ സിഐക്ക് കേസ് കൈമാറുകയായിരുന്നു. ഇതാദ്യമായാണ് നവാസിനെ ചോദ്യംചെയ്യാന് വിളിപ്പിച്ചത്. ജൂണ് 22ന് കോഴിക്കോട് ചേര്ന്ന എംഎസ്എഫ് സംസ്ഥാന സമിതി യോഗത്തില് ഹരിത പ്രവര്ത്തകരെ അധിക്ഷേപിച്ചു എന്നാണ് പരാതി.